CELEX: 62015TA0299
Language: hu
Date: 2018-10-24 00:00:00
Title: T-299/15. sz. ügy: A Törvényszék 2018. október 24-i ítélete – Nova kontra Bizottság („Választottbírósági kikötés – A menekültek újrabeilleszkedésével és integrációjával kapcsolatos tapasztalatok és legjobb gyakorlatok tárgyában a települések között kapcsolati háló és párbeszéd létrehozását célzó kísérleti projekt keretében kötött támogatási szerződés – A projekt eredményei objektív értékelésének hiánya – Arányosság – A folyósított összeg visszafizettetése – Pervezető intézkedések – Viszontkereset”)

10.12.2018   
            
            
               HU
            
            
               Az Európai Unió Hivatalos Lapja
            
            
               C 445/14
            
         
      A Törvényszék 2018. október 24-i ítélete – Nova kontra Bizottság
      (T-299/15. sz. ügy) (1)
      
      ((„Választottbírósági kikötés - A menekültek újrabeilleszkedésével és integrációjával kapcsolatos tapasztalatok és legjobb gyakorlatok tárgyában a települések között kapcsolati háló és párbeszéd létrehozását célzó kísérleti projekt keretében kötött támogatási szerződés - A projekt eredményei objektív értékelésének hiánya - Arányosság - A folyósított összeg visszafizettetése - Pervezető intézkedések - Viszontkereset”))
      (2018/C 445/18)
      Az eljárás nyelve: olasz
      
         Felek
      
      
         Felperes: Nova Onlus Consorzio nazionale di cooperative sociali – Soc. coop. (Trani, Olaszország) (képviselők: M. Astolfi és M. Petrucci ügyvédek)
      
         Alperes: Európai Bizottság (képviselők: kezdetben L. Di Paolo és L. Cappelletti, később L. Di Paolo, végül O. Verheecke és F. Moro meghatalmazottak, segítőjük A. Dal Ferro ügyvéd)
      
         Az ügy tárgya
      
      Egyrészt az EUMSZ 272. cikk alapján benyújtott kereset, amellyel a felperes lényegében azt kéri, hogy a Bíróság állapítsa meg, hogy a Bizottság nem megalapozottan követel a felperestől a HOME/2011/PPRS/AG/2176 támogatási szerződés címén 80 242,78 euró összeget, és kötelezze a Bizottságot 52 146,36 euró késedelmi kamatokkal növelt összegének a megfizetésére, másrészt a Bizottság viszontkeresete, amellyel azt kéri, hogy a Bíróság kötelezze a felperest az említett támogatási szerződés teljesítése címén 80 242,78 euró késedelmi kamatokkal növelt összegének a visszafizetésére.
      
         Az ítélet rendelkező része
      
      
                  1)
               
               
                  Az Európai Bizottság nem megalapozottan követeli a felperestől a HOME/2011/PPRS/AG/2176. sz. támogatási szerződés címén à Nova Onlus Consorzio nazionale di cooperative sociali – Soc. Coop-tól a Transnational Observatory for Refugee’s Resettlement in Europe projekt internetes oldalához kapcsolódó költségek 15 %-át, azaz 3 002,45 eurót.
               
            
                  2)
               
               
                  A Törvényszék a keresetet ezt meghaladó részében elutasítja.
               
            
                  3)
               
               
                  A Törvényszék a Nova Onlus Consorzio nazionale di cooperative socialit kötelezi arra, hogy az említett szerződés címén fizesse meg a Bizottságnak 77 240,33 euró 2015. május 19-től ezen összeg maradéktalan megfizetéséig számított 3,55 %-os késedelmi kamattal növelt összegét.
               
            
                  4)
               
               
                  A Törvényszék a viszontkeresetet ezt meghaladó részében elutasítja.
               
            
                  5)
               
               
                  A Nova Onlus Consorzio nazionale di cooperative sociali maga viseli saját költségeit, valamint a Bizottság részéről felmerült költségek kétharmadát.
               
            
                  6)
               
               
                  A Bizottság maga viseli saját költségeinek egyharmadát.
               
            
         (1)  HL C 254., 2015.8.3.